Værnesregionen

Værnesregionen er et interkommunalt samarbeid mellom kommunene Stjørdal, Frosta, Meråker, Malvik, Selbu og Tydal i Trøndelag. Kommunene i Værnesregionen har nærmere 50 000 innbyggere. Værnes var sete for det historiske Stjordølafylke, som likeledes omfattet dalførene Stjørdalen og Neadalen. Administrasjonen for Værnesregionen ligger i Stjørdal.

Kommunene i Værnesregionen samarbeider om blant annet barnevernstjeneste, pedagogisk-psykologisk tjeneste (PPT), NAV, distriktsmedisinsk senter (DMS), folkehelsearbeid, legevakt, håndtering av varsler fra trygghetsalarmer og annen helseteknologi (Værnes Respons), brann- og redningstjeneste, offentlige anskaffelser, tjenestesenter for faktura, lønn og regnskap, samt IT-avdeling.

Værnesregionen ble opprettet i 2003 som et interkommunalt regionråd, der den politiske styringen ble utøvd av ordførerne og mindretallslederne i kommunestyrene. 

Kommunene i Værnesregionen førte samtaler om kommunesammenslåing under kommunereformen mellom 2014 og 2016, men kom ikke til enighet. En intensjonsavtale mellom Stjørdal og Frosta kommuner ble avvist av et knapt flertall i en folkeavstemning på Frosta.

I 2016 ble regionrådssamarbeidet omdannet til en rent administrativt tjenestesamarbeid med Stjørdal som vertskommune. I 2018 inngikk kommunene en generell samarbeidsavtale. Det er også opprettet et interkommunalt politisk råd med alle ordførerne.

 Kommuner 
NrKartVåpenNavnAdm.senterFolketallFlatemålkm²Målform503125px|center|Malvik kommune25px|Malviks kommunevåpenMalvikHommelvikBokmål503225px|center|Selbu kommune25px|Selbus kommunevåpenSelbuMebondenNøytral503325px|center|Tydal kommune25px|Tydals kommunevåpenTydalTydalBokmål503425px|center|Meråker kommune25px|Meråkers kommunevåpenMeråkerMidtbygdaBokmål503525px|center|Stjørdal kommune25px|Stjørdals kommunevåpenStjørdalStjørdalshalsenNøytral503625px|center|Frosta kommune25px|Frostas kommunevåpenFrostaFrostaNøytral

 Ledere i regionrådet 
 Periode Leder Kommune Parti 2009–2011 Inga Balstad Selbu Arbeiderpartiet 2011–2013 Frode Revhaug Frosta Høyre 2013–2015 John Paulsby Tydal Venstre 2015–2016 Ivar Vigdenes Stjørdal Senterpartiet

 Referanser 

 Eksterne lenker 


Kategori:Interkommunale regionråd
Kategori:Politikk i Trøndelag
Kategori:Frosta
Kategori:Malvik
Kategori:Meråker
Kategori:Selbu
Kategori:Stjørdal
Kategori:Tydal
Kategori:Etableringer i 2003